S-233/2012

Mál þetta, sem dómtekið var í gær, er höfðað með ákæru lögreglustjórans á höfuðborgarsvæðinu, útgefinni 27. mars 2011, á hendur A-kk-þgf Þ-kk-þgf E-kk-þgf, kt. 000000-0000, Stekkjarhvammi 58, Hafnarfirði og K-kvk-þgf G-kvk-þgf, kt. 000000-0000, Einihlíð 1, Hafnarfirði

„fyrir talin brot framin á árinu 2011 í Hafnarfirði, nema annað sé tekið fram:

I

Á hendur ákærðu báðum fyrir fíkniefnalagabrot, með því að hafa mánudaginn 21. nóvember, að Einihlíð 1, haft í vörslum sínum 25,37 g af amfetamíni og 6,66 g af ecstasy sem lögregla fann við leit í íbúðinni.

(Mál nr. 007-2011-69010)

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II

Gegn ákærða A-kk-þgf Þ-kk-þgf, fyrir eftirtalin fíkniefna-, vopna- og umferðarlagabrot:

1. Fíkniefnalagabrot, með því að hafa:

a. Miðvikudaginn 12. janúar, að Klukkubergi 19, haft í vörslum sínum að hluta til í sölu- og dreifingarskyni 49,11 g af amfetamíni, 11,41 g af metamfetamíni, 0,80 g af kókaíni, 1,37 g af hassi, 9,24 g af maríhúna og 0,29 g af tóbaksblönduðu kannabisefni sem lögregla fann við leit í íbúðinni.

(Mál nr. 007-2011-2705)

b. Fimmtudaginn 18. ágúst að Einihlíð 1, haft í vörslum sínum að hluta til í sölu- og dreifingarskyni 46,22 g af amfetamíni, 49,00 g af kókaíni, 2,06 g af hassi, 1,82 g af maríhúna og 2,33 g af tóbaksblönduðu kannabisefni sem lögregla fann við leit í íbúðinni.

(Mál nr. 007-2011-50421)

c. Mánudaginn 21. nóvember, að Einihlíð 1, haft í vörslum sínum 13,63 g af maríhúana og 0,41 g af tóbaksblönduðu kannabisefni sem lögregla fann við leit í íbúðinni.

(Mál nr. 007-2011-69010)

d. Fimmtudaginn 24. nóvember, að Einihlíð 1, haft í vörslum sínum 0,89 g af tóbaksblönduðu kannabisefni sem ákærði framvísaði til lögreglu við leit.

(Mál nr. 007-2011-69922)

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsing nr. 232/2001.

2. Vopnalagabrot, með því að hafa, þann 18. ágúst að Einihlíð 1, átt og haft í vörslum sínum skotvopn, loftbyssu af óþekktri gerð, án þess að hafa skotvopnaleyfi, raflostsbyssu og brúsa af piparúða, sem lögregla fann við leit í íbúðinni.

(Mál nr. 007-2011-50421)

Telst þetta varða við 1. mgr. 12. gr., c-lið 2. mgr. 30. gr. og 4. mgr. 30. gr., sbr. 1. mgr. 36. gr. vopnalaga nr. 16/1998.

3. Umferðarlagabrot, með því að hafa föstudaginn 25. febrúar 2011 ekið bifreiðinni OI-864 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 340 ng/ml, kókaín 85 ng/ml og tetrahýdrókannabínól 3,6 ng/ml) um Vesturberg í Reykjavík, uns lögreglan stöðvaði aksturinn við hús nr. 23.

(Mál nr. 007-2011-11803)

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

III

Gegn ákærðu K-kvk-þgf, fyrir [….]

Þess er krafist að ákærðu verði dæmd til refsingar og til greiðslu alls sakarkostnaðar. Þá er þess krafist að framangreind fíkniefni, samtals 122,08 g af amfetamíni, 11,41 g af metamfetamíni, 50,76 g af kókaíni, 3,92 g af tóbaksblönduðu kannabisefni, 3,43 g af hassi, 24,80 g af maríhúana, 6,66 g af ecstasy, 1 stk. af læknislyfi og 441,43 g af óskilgreindum efnum og 2 stk. af óskilgreindum efnum, sem hald var lagt á í málunum, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á vog sem lagt var hald á í máli nr. 007-2011-50421, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á loftbyssu af óþekktri gerð, raflostsbyssu og 2 brúsum af piparúða, samkvæmt 1. mgr. 37. gr. vopnalaga nr. 16/1998. Þá er þess krafist að ákærði A-kk-nf Þ-kk-nf sæti sviptingu ökuréttar skv. 101. og 102. gr. umferðarlaga nr. 50/1987, með áorðnum breytingum.“

Við fyrirtöku málsins í gær var lögð fram í málinu ný ákæra, útgefin af lögreglustjóranum á höfuðborgarsvæðinu 4. apríl 2013, á hendur ákærða A-kk-þgf Þ-kk-þgf E-kk-þgf

I.

„fyrir umferðarlagabrot á árinu 2012 með því að hafa:

Föstudaginn 10. febrúar í Reykjavík ekið bifreiðinni TR-306 sviptur ökuréttindum, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 225 ng/ml, kókaín 20 ng/ml og tetrahýdrókannabínól 4,5 ng/ml) suður Vesturlandsveg til móts við Korputorg.

M. 007-2012-007351

Mánudaginn 2. apríl í Hafnarfirði ekið bifreiðinni VM-T03 sviptur ökuréttindum suður Kelduhvamm.

M. 007-2012-18596

Sunnudaginn 8. apríl í Hafnarfirði ekið bifreiðinni PY-284 sviptur ökuréttindum og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 145 ng/ml, kókaín 65 ng/ml og tetrahýdrókannabínól 7,1 ng/ml) suður Reykjanesbraut.

M. 007-2012-019198

Teljast brot í liðum 1. og 3. varða við 1., sbr. 2. mgr. 45. gr. a og brot í liðum 1.-3. varða við 1. mgr. 48. gr., allt sbr. 1. mgr. 100. gr. umferðarlaga nr. 50/1987.

II.

fyrir umferðar- og fíkniefnalagabrot á árinu 2012 með því að hafa:

laugardaginn 5. maí í Reykjavík ekið bifreiðinni KY-351 sviptur ökuréttindum og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 340 ng/ml og tetrahýdrókannabínól 7,7 ng/ml) vestur Norðlingabraut, til vinstri um Ferjuvað að húsi nr. 13 og í sama skipti haft í vörslum sínum 1,11 g af maríhúana sem ákærði framvísaði til lögreglu.

M. 007-2012-024097

Telst brot þetta varða við 1., sbr. 2. mgr. 45. gr. a og 1. mgr. 48. gr., sbr. 1. mgr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/ 1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 1,11g af maríhúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Við þingfestingu málsins 13. júní 2012 játaði ákærða K-kvk-nf sök og var ákveðið með vísan til 2. mgr. 169. gr. laga nr. 88/2008 um meðferð sakamála að skilja málið í sundur og dæma þátt ákærðu K-kvk-ef sérstaklega. Fékk hennar þáttur númerið S-538/2012 og gekk dómur í því máli 20. júní 2012.

Í fyrstu tókst ekki birta ákærða A-kk-þgf Þ-kk-þgf fyrirkall í málinu, en síðar tókst birting á lögheimili hans hér á landi. Var upplýst að ákærði væri í Danmörku og var því gefin út handtökuskipun og síðar norræn handtökuskipun á hendur ákærða. Ekki tókst að hafa uppi á ákærða í Danmörku. Ákærði kom loks sjálfviljugur til landsins miðvikudaginn 3. apríl sl.

Við fyrirtöku málsins í gær var af hálfu ákæruvalds fallið frá sakargiftum að því er varðar 49 g af kókaíni í b-lið 1. lið II. kafla ákæru, útg. 27. mars 2012, og ennfremur því að fíkniefni í a- og b-lið í 1. lið II. kafla sömu ákæru hafi verið í sölu og dreifingarskyni.

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í framangreindum tveimur ákærum og að teknu tilliti til þess sem að framan greinir um fráfall ákæruvalds frá áðurgreindum sakargiftum. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunni.

Ákærði er fæddur í apríl 1987. Samkvæmt sakavottorði ákærða var hann á árinu 2003 dæmdur í fjögurra mánaða fangelsi, skilorðsbundið í tvö ár, fyrir ýmis hegningarlagabrot og umferðarlagabrot. Þá var hann dæmdur 13. febrúar 2006 til að sæta fangelsi í tólf mánuði, skilorðsbundið í þrjú ár, fyrir hegningarlagabrot og fíkniefnalagabrot. Dómurinn frá 2003 var dæmdur með. Jafnframt gekkst ákærði sjö sinnum á árinu 2006 með lögreglustjórasátt undir sektargreiðslur vegna umferðarlagabrota og fíkniefnalagabrota. Einnig var honum með viðurlagaákvörðun gert að greiða sekt fyrir umferðarlagabrot. Með dómi 19. desember 2006 var ákærði sakfelldur fyrir þjófnaðarbrot, umboðssvik, gripdeild, nytjastuld, fíkniefnalagabrot og akstur sviptur ökurétti. Var honum gert að sæta fangelsi í 20 mánuði, en með þessum dómi var dæmd upp 12 mánaða skilorðsbundin fangelsisrefsing sem ákærði hlaut 13. febrúar 2006. Ákærða var 24. september 2007 veitt skilorðsbundin reynslulausn í tvö ár á óafplánuðum 300 daga eftirstöðvum refsingar samkvæmt dóminum 19. desember 2006. Í dómi 21. september 2007 var ákærði sakfelldur fyrir nytjastuld, þjófnað, fjársvik og eignaspjöll, en honum var ekki gerð sérstök refsing. Ákærði rauf svo skilyrði reynslulausnar sinnar og með dómi 17. apríl 2008 var reynslulausnin dæmd upp og ákærða gert að sæta fangelsi í 11 mánuði, fyrir umferðarlagabrot og fíkniefnalagabrot. Með dómi 22. desember 2008 var ákærði dæmdur í tveggja ára fangelsi fyrir stórfellt fíkniefnalagabrot. Ákærða var veitt reynslulausn 25. september 2009 í tvö ár á eftirstöðvum refsingar, 525 dögum. Þá kemur fram á sakavottorði ákærða að með lögreglustjórasátt 19. janúar 2011 var ákærða gert að greiða sekt fyrir umferðarlagabrot og hann sviptur ökurétti í tvö ár og með lögreglustjórasátt 6. desember 2011 gekkst hann undir að greiða sekt fyrir fíkniefnalagabrot. Ákærði rauf skilyrði reynslulausnarinnar og með dómi héraðsdóms 12. apríl 2012 var reynslulausnin dæmd upp og ákærða gert að sæta fangelsi í þrjú ár fyrir stórfelldan fíkniefnainnflutning. Sá dómur var staðfestur í Hæstarétti 15. nóvember 2012.

Ákærði hefur með brotum sínum nú ítrekað brot gegn 48. gr. umferðarlaga með því að aka sviptur ökurétti og í annað sinn ítrekað brot gegn 45. gr. umferðarlaga með því að aka undir áhrifum fíkniefna. Þá er litið til þess að ákærði braut margsinnis gegn umferðarlögum, en hann ók fjórum sinnum undir áhrifum fíkniefna og fimm sinnum sviptur ökurétti. Einnig er litið til þess að ákærði var með umtalsvert magn fíkniefna í vörslum sínum. Brot þau, sem ákærði er nú sakfelldur fyrir, eru öll framin áður en dómurinn frá 15. nóvember 2012 var kveðinn upp. Ber því með vísan til 78. gr. almennra hegningarlaga nr. 19/1940 að dæma ákærða hegningarauka við þann dóm og ákvarða refsinguna með hliðsjón af ákvæðum 77. gr. sömu laga.

Með hliðsjón af framangreindu þykir refsing ákærða hæfilega ákveðin fangelsi í sex mánuði.

Ákærði er sviptur ökurétti ævilangt frá birtingu dómsins að telja.

Upptæk skal gera 95,33 g af amfetamíni, 11,41 g af metamfetamíni, 49,80 g af kókaíni, 3,43 g af hassi, 25,80 g af maríhúana, 3,92 g af tóbaksblönduðu kannabisefni.

Ákærði greiði 931.320 krónur í sakarkostnað, þ.m.t. þóknun skipaðs verjanda síns, G-kvk-ef S-kvk-ef A-kvk-ef hrl., sem þykir hæfilega ákveðin 122.362 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, A-kk-nf Þ-kk-nf E-kk-nf, sæti fangelsi í sex mánuði.

Ákærði er sviptur ökurétti ævilangt frá birtingu dómsins að telja.

Upptæk skal gera 95,33 g af amfetamíni, 11,41 g af metamfetamíni, 49,80 g af kókaíni, 3,43 g af hassi, 25,80 g af maríhúana, 3,92 g af tóbaksblönduðu kannabisefni.

Ákærði greiði 931.320 krónur í sakarkostnað, þ.m.t. þóknun skipaðs verjanda síns, G-kvk-ef S-kvk-ef A-kvk-ef hrl., 122.362 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 5.4. 2013.